फाग महोत्सव मनाया
फूल-गुलाल से होली खेलकर मनाया फाग महोत्सव
अजमेर| राधाविहारकॉलोनी महिला मंडल की ओर से रविवार को फाग उत्सव मनाया गया। इस दौरान महिलाओं ने होली की मस्ती का आनंद लिया और स्वादिष्ट व्यंजनों के चटखारे लिए। मंडल सदस्य हेमा गोयल, वर्षा मूरजानी, अंजू सोनी, सीमा जैन ने फाग के गाने गाए। महिलाओं ने फूल, केसर, गुलाल से होली खेली। कार्यक्रम में रंगों से संबंधित खेल खिलाए गए। जिसके विजेताओं को पुरस्कृत किया गया। अंत में सभी महिलाओं को गिफ्ट वितरित किए गए।
पंचशील सी ब्लॉक महिला मंडल की ओर से रविवार को सर्वधर्म संभाव मंदिर प्रांगण में फागोत्सव मनाया गया। इसमें महिलाओं ने राधा कृष्ण का रूप रखकर रंगारंग प्रस्तुति दी। कार्यक्रम में अध्यक्ष मिथलेश शर्मा, संयोजिका निर्मला सोनी, डॉ. समीक्षा वर्मा, डॉ. मुकेश तौमर, राजकुमारी, कृष्णा सहित महिलाएं उपस्थित थी।
मां सेवा समिति द्वारा रविवार को श्रीजी विहार स्थित मां पदमावती मंदिर पर महिला मंडल द्वारा फाग महोत्सव मनाया गया। समिति के प्रवक्ता संदीप बंसल ने बताया कि उपाध्यक्ष मोना जैन के नेतृत्व में आयोजित फाग महोत्सव में महिला भक्तों ने मनमोहक भजनों पर नाच नाचकर मां पदमावती को रिझाया और फूल, केसर, गुलाल से फाग खेला।
श्री श्याम बाबा का फाग महोत्सव 9 को
श्रीश्याम बाबा का फाग महोत्सव 9 मार्च को सूरजकुंड मंदिर मदार गेट पर आयोजन किया जाएगा। जयपुर से सुरभि चतुर्वेदी और शाम अपूर्व जयपुर के और अजमेर के विमल गर्ग द्वारा फाग महोत्सव का कार्यक्रम रखा गया है, जिसमें जंग एंड पार्टी निजाम एंड निजाम भाई द्वारा जंग बजाया जाएगा और बाबा को केसर, गुलाल, इतर लगाकर होली खेली जाएगी।
mai_Deva mai_Deva hin_Deva hin_Deva hin_Deva mai_Deva hin_Deva